Source: http://docplayer.fi/2266327-Kauhavan-seurakunnan-strategia-2011.html
Timestamp: 2018-02-25 08:27:31+00:00
Document Index: 16237952

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kauhavan seurakunnan Strategia PDF
Kauhavan seurakunnan Strategia 2011
Download "Kauhavan seurakunnan Strategia 2011"
1 Kauhavan seurakunnan Strategia 2011
2 Strategiaprojekti 2011 Suunnittelu ja toteutus: Hannele Kihlman Strategiatyöryhmä: Seppo Ruotsala, puheenjohtaja Paula Takala, valtuutettu Sanna Hede, valtuutettu Katriina Ylikoski, valtuutettu Satu Linko, seurakuntapastori Matti Latomäki, nuorisotyönohjaaja Marja Kosola, diakonissa Anne Välimäki, lastenohjaaja Hannele Kihlman, sihteeri
3 Kauhavan seurakunnan strategia osa I Seurakunnan olemus 1. Perustehtävä Kirkon perustehtävä on muuttumaton. Se on sanottu Jeesuksen lähetyskäskyssä: Minulle on annettu kaikki valta taivaassa ja maan päällä. Menkää siis ja tehkää kaikki kansat minun opetuslapsikseni: kastakaa heitä Isän ja Pojan ja Pyhän Hengen nimeen ja opettakaa heitä noudattamaan kaikkea, mitä minä olen käskenyt teidän noudattaa. Ja katso, minä olen teidän kanssanne kaikki päivät maailman loppuun asti Matt. 28: Seurakunnan perustehtävä on julistaa sanaa ja jakaa sakramentteja. Tässä tehtävässä seurakunta ei toimi omassa asiassaan, omin valtuuksin eikä itsensä varassa. Sanassa ja sakramenteissa läsnä oleva Kristus tekee kirkosta kirkon. Hän herättää uskon, toivon ja rakkauden. Kauhavan seurakunnan tehtävä on kutsua ihmisiä armollisen Jumalan yhteyteen ja rohkaista heitä elämään kristittynä arjessa ja juhlassa. Kaikessa seurakunnan elämässä ja toiminnassa on oltava ylimmäisenä luterilainen perusajatus: yksin armosta, yksin uskosta, yksin Kristuksen tähden. 2. Toiminta-ajatus Toiminta-ajatus eli visio kuvaa sitä, mihin kaikessa toiminnassa pyritään ja mitä tavoitellaan. Siinä pyritään sanoittamaan sitä, millä tavalla Kauhavan seurakunnassa työtä tehdään. Kauhavan seurakunta toteuttaa edellä mainittua perustehtävää eri työmuotojen kautta. Alueellisesti seurakunta jakaantuu neljään toiminta-alueeseen, Alahärmä, Kauhava, Kortesjärvi ja Ylihärmä. Alue- ja kappelimalli on mielekästä säilyttää myös tulevina vuosina toiminnan perustana. Alueseurakunnan ja kappeleiden työtä johtaa kappalainen. Jumalanpalvelukset pidetään kaikissa kirkoissa säännöllisesti, mutta aikoja voidaan porrastaa. Alue-ja kappelimallin tarkoitus ei ole karsinoida mitään työmuotoa yksinäiseksi tai irralliseksi saarekkeeksi. Siksi eri työmuotojen kesken on käytävä jatkuvaa pohdintaa yhteistyön mahdollisuudesta koko seurakuntaa ajatellen. Olemme yksi kokonaisuus, jossa kaikki vaikuttaa kaikkeen. Eri työaloilla on oltava rohkeutta arvioida toimintaa kriittisesti. Jotain voidaan jättää pois ja suunnitella resurssien suuntaamista johonkin ajankohtaiseen tarpeeseen. Tulevaisuus tehdään tänään! Kauhavan kaupungin mainoksessa on kuvattu neljä suihkukonetta ja sen ohessa teksti: Parves on paree lentää. Kuva kertoo yhteistyön mahdollisuuksista. Seurakunnan kaikkea toimintaa tulee hallita ihmisen kohtaamisen ilo ja tasa-arvoinen vuorovaikutus. Motto: Kerro ihmisille, kun ne kysyy! Elä niin, että ne kysyy! Seurakunnan olemus 2011/SR 3(18)
4 3. Arvot Kauhavan seurakunnan strategia osa I Arvot kuvaavat sitä, mitä pidetään hyvänä ja tavoiteltavana. Arvot ohjaavat arkipäivän toimintaa ja päätöksentekoa. Kirkon strategiasuunnitelmassa on kirkon yhteisiksi arvoiksi määritelty seuraavat: Pyhän kunnioitus kunnioitamme pyhää kolmiyhteistä Jumalaa tunnustamme Jeesuksen Kristuksen ainoalaatuisuuden näemme Jumalan kuvan ihmisessä ja ihmisen syntisyyden tunnistamme pyhyyden kaipauksen muissa uskonnoissa Vastuullisuus huolehdimme lähimmäisistämme varjelemme luomakuntaa käytämme kaikkia voimavaroja vastuullisesti tavoittelemme kohtuullisuutta elämäntavoissa Oikeudenmukaisuus taistelemme oikeudenmukaisuuden puolesta puolustamme heikkojen ja syrjäytyneiden oikeuksia ratkaisemme asiat tasapuolisesti ja kaiken tarkastelun kestävästi Totuudellisuus puhumme rohkeasti Jumalasta uskomme ja elämme niin kuin opetamme pidämme kirkon toiminnan avoimena ja hallinnon läpinäkyvänä Kauhavan seurakunta liittyy osaltaan kirkon yhteiseen arvopohjaan. Lisäksi pidämme tärkeänä: Jeesuksen sovitustyön merkitystä Armollisuutta, joka merkitsee heikon puolustamista, lähimmäisen rakkautta ja erilaisuuden hyväksymistä Oikeudenmukaista, kuuntelevaa ja tasa-arvoista ihmisen kohtaamista Yhteisöllisyyttä Uskonnon asema arvopohjana on muuttunut viime vuosikymmeninä. Uskonnon arvoa ja merkitystä punnitaan kriittisesti. Ennen lapset perivät luonnostaan vanhemmiltaan uskonnollisen arvopohjan. Tänä päivänä tilanne on aivan toinen. Modernisaatio on tuonut mukanaan valinnanvapauden. Aineellisten, tiedollisten ja sosiaalisten voimavarojen lisääntyminen on poistanut valinnanvapauden rajoitteita. Se on vienyt ihmisiä yksilökeskeiseen ajatteluun. Vaihtelun- ja nautinnonhalusta tulee elämän pääasia. Edellä sanottu ei ole kuitenkaan merkittävästi vähentänyt uskonnon merkitystä ihmisten elämässä. Suomessa edelleen kaksi kolmasosaa ilmoittaa uskovansa Jumalaan tai jonkinlaiseen korkeampaan voimaan. Kristillisen opin yksityiskohtiin sitoutuminen sen sijaan heikkenee nopeasti. Perinteinen uskonnollinen käyttäytymismalli ei enää vetoa nykyajan ihmiseen. Kuitenkin Jumalan rakkaus, lähimmäisen auttaminen, rohkea ja avoin keskustelu elämän peruskysymyksistä sekä selkeän hengellisen sanoman esillä pitäminen ovat tärkeitä arvoja tämän päivän ihmiselle. Seurakunnan on rohkeasti pidettävä näitä arvoja esillä. Seurakunnan olemus 2011/SR 4(18)
5 Seurakunta tänään 1. Seurakunnan jäsenet Kauhavan seurakunnan strategia osa II Kauhavan seurakunta jakaantuu neljään alueeseen: Kauhavan alueseurakuntaan, Alahärmän kappeliseurakuntaan, Kortesjärven kappeliseurakuntaan ja Ylihärmän kappeliseurakuntaan. Yhdistynyt seurakunta on toiminut vasta pari vuotta. Seurakuntalaisten liikkuminen vanhojen kuntarajojen yli on vähäistä. Seurakunnalle ei vielä ole löytynyt yhtenäistä toimintakulttuuria, ainakaan kaikkien toimintamuotojen kohdalla. Kaavio 1 ja 2, Kauhavan väestöennuste Tilastokeskuksen väestöennusteen mukaan Kauhavan väkiluku vähenee 5,3% vuodesta 2009 vuoteen Väestörakenne muuttuu myös selkeästi. Vuonna 2009 suurin ikäryhmä oli vuotiaat, kun taas 2020 suurin ikäryhmä on vuotiaat. Vuodesta 2009 vuoteen 2020 vähenee vuotiaiden määrä 15,5%. Samana aikana vuotiaiden määrä kasvaa 17%. Myös vanhusten määrä kasvaa, mutta lasten ja nuorten määrä vähenee. Väestömuutos eri ikäryhmissä näkyy yllä olevissa kaavioissa (kaavio 1 ja 2). 2. Toimintaympäristö Toimintaympäristön nykytilaa analysoitaessa käytettiin apuna kyselyä, joka toteutettiin seurakuntalaisten, luottamushenkilöiden ja työntekijöiden keskuudessa välisenä aikana. Vastauksia saatiin monipuolisesti eri ikäryhmiltä. Vastausten alueellinen jakautuminen näkyy alla olevassa taulukossa (taulukko 1). Kyselyjen tuloksia sekä seurakunnan nykytilaa ja tulevaisuutta pohdittiin henkilökohtaisissa keskusteluissa ja myös henkilöstöryhmien kokouksissa, joita pidettiin touko- ja syyskuun aikana yhteensä kuusi. Seurakuntalaiset Luottamushenkilöt Työntekijät Yhteensä Kauhava Alahärmä Ylihärmä Kortesjärvi Ei tietoa alueesta Yht Taulukko 1: Strategiakyselyn vastausten jakautuminen alueellisesti. Seurakunta tänään 2011/HK 5(18)
6 Toimintatavat Kauhavan seurakunta tarjoaa runsaasti toimintaa seurakuntalaisille. Satunnaisen kahden ja puolen viikon aikana tapahtumia oli yhteensä 153. Päivää kohti tapahtumia oli keskimäärin kahdeksan. Tähän lukuun ei sisälly kirkolliset toimitukset eikä päiväkerhot. Sellaiset hartaudet ja muu toiminta, joista ei ollut mainintaa kirkollisissa, on myös jätetty laskennan ulkopuolelle. Erilaisten tapahtumien lukumäärä näkyy viereisestä kaaviosta(kaavio 3). Toimintaa on paljon nuorille ja varhaisnuorille. Kuorotoiminta on samoin vilkasta, seurakunnan alueella toimii ainakin yhdeksän kuoroa tai lauluryhmää. Laajemman kuvan seurakunnan tapahtumista saa seuraavien kaavioiden avulla (kaavio 4 ja 5). Tiedot on poimittu vuoden 2010 tapahtumatilastosta. Kaikkia työmuotoja ei kuitenkaan voi suoraan vertailla tilastointitapojen eroavaisuuden vuoksi, esim. päiväkerhot ja perhekerhot tilastoidaan eri tavalla. Perhekerhoja ja hartaustilaisuuksia oli paljon. Keskimäärin osallistujia oli eniten musiikkitilaisuuksissa. Toisena oleva lasten, nuorten ja perheiden jumalanpalvelukset sisältää myös konfirmaatiomessuja. Kaavio 3: Tapahtumia Kauhavan seurakunnan kirkollisista ilmoituksista ajalla Isoskoulutusta oli jokaisessa kappelissa ja alueseurakunnassa. Osallistujia oli kullakin alueella keskimäärin n. 30. Jumalanpalvelukset kokosivat yhteenlaskettuna eniten seurakuntalaisia. Yhteensä jumalanpalveluksia oli 309 ja osallistujia , eli keskimäärin 111 osallistujaa tilaisuutta kohti. Koulujen ja oppilaitosten jumalanpalveluksia oli 13 ja ne keräsivät keskimäärin 343,8 osallistujaa. Kaavio 4: Tapahtumia Kauhavan seurakunnassa Kaavio 5: Osallistujat tapahtumaa kohti Seurakunta tänään 2011/HK 6(18)
7 Muutokset ja uudistukset Kaikilta vastaajaryhmiltä kysyttiin muutostarpeita toiminnoittain. Seurakuntalaisista 30%, luottamushenkilöistä 67% ja työntekijöistä 88% halusi muutoksia yhteen tai useampaan toimintamuotoon. Vastaavasti 23% seurakuntalaisista, 19% luottamushenkilöistä ja 6% työntekijöistä halusi pitää kaikki toimintamuodot muuttumattomina. Alueittain eniten muutoshalukkuutta oli Ylihärmässä, 53% vastaajista halusi muuttaa jotain. Kortesjärvellä muutoshalukkuutta osoitti 37%, Kauhavalla 33% ja Alahärmässä 27% vastaajista. Kortesjärvellä 35%, Kauhavalla 20%, Ylihärmässä 19% ja Alahärmässä 16% vastaajista halusi pitää kaikki toimintamuodot ennallaan. Muutosehdotuksia (kaavio 6) kohdistui eniten sunnuntain jumalanpalveluksiin, 58 vastaajaa halusi niihin jotain muutosta. Toisaalta 301 vastaajaa halusi pitää jumalanpalvelukset muuttumattomana. Useissa vastauksissa haluttiin perinteisen jumalanpalveluksen lisäksi erityis- ja iltamessuja. Kaikilta vastaajaryhmiltä kysyttiin myös vapaamuotoisesti uudistustoiveita ja muita terveisiä. Seurakunnan toimintaan haluttiin mm. lisää tai erilaista musiikkia, vapaampaa ilmapiiriä, seurakuntalaisten osallistumista, miesten toiminnallista ryhmää ja yhteistä toimintaa perheille. Jumalanpalveluksiin haluttiin vaihtoehtoja seurakunnan eri kirkkojen välille kellonaikojen ja teemojen kautta. Seurakuntalaisilta kysyttiin, minkälaisissa seurakunnan tilaisuuksissa he ovat viimeisen vuoden aikana käyneet ja ovatko he keskustelleet seurakunnan työntekijän kanssa. Kysymyksellä haluttiin tuoda esiin henkilökohtaisten kontaktien toteutuminen erilaisissa tilaisuuksissa ja kontaktien luomisen mahdollisuudet. Kaavio 6: Muutosehdotuksia toiminnoittain. Kaavio 7: Kyselyyn vastanneiden seurakuntalaisten osallistuminen tilaisuuksiin ja keskustelut työntekijöiden kanssa. Yllä olevassa kaaviossa (kaavio 7) on kuvattu vastaajien osallistuminen ja keskustelut. Huomioitavaa on, että kaikki vastaajat eivät olleet osallistuneet jumalanpalveluksiin. Useat vastaajat ovat olleet mukana vain esim. kirkollisissa toimituksissa, lasten päiväkerhon vanhempaintapahtumissa tai kirpputorilla. Seurakunta tänään 2011/HK 7(18)
8 Vastaajista osa on kuitenkin osallistunut hyvin monipuolisesti seurakunnan toimintaan. Viereisestä kaaviosta (kaavio 8) nähdään, kuinka monenlaiseen tilaisuuteen kukin vastaaja on osallistunut. Kaaviossa erilaiset tilaisuudet on käsitelty yhtenä kokonaisuutena. Vastaaja on voinut osallistua esim. jumalanpalveluksiin useita kertoja vuoden aikana, mutta kaaviossa tämä näkyy yhtenä tilaisuutena, jos vastaaja ei ole osallistunut muun tyyppisiin tilaisuuksiin. Kauhavan seurakunnan strategia osa II Vastaajista 50% ei ole keskustellut seurakunnan työntekijän kanssa yhtään kertaa näissä tilanteissa. Kaavio 8: Seurakuntalaisten osallistuminen erilaisiin tilaisuuksiin. Toimitilat Seurakuntien yhdistymisen vuoksi Kauhavan seurakunnalla on runsaasti samankaltaisia toimitiloja. Kiinteistöjen ylläpito ja korjaukset vaativat paljon resursseja. Myös kiinteistöihin sitoutuneen pääoman tuotto on vähäistä. Seuraavassa taulukossa (taulukko 2) on lueteltu seurakunnan omistamat kiinteistöt. Kirkot 4 Seurakuntatalot 4 Asunto-osakkeet 4 Kellotapulit 2 Leirikeskukset 2 Rivitalot 2 Siunauskappelit 1 Pappilat 3 Kirpputoritilat 2 Talvihaudat 2 Nuorisotilat 1 Kirkon pihavarasto 1 Hautausmaarakennukset 6 Päiväkerhokiinteistö 1 Taulukko 2: Kauhavan seurakunnan kiinteistöt. Kirkkorakennukset ovat pääsääntöisesti hyväkuntoisia, paitsi Ylihärmässä, jossa on suunnitteilla mittava sisätilojen remontti. Muissa kirkoissa on tarvetta vain pienelle pintaremontille. Ylihärmän ja Kortesjärven kirkkojen lämmitys talvella on hankalaa ja kallista. Seurakuntatalot ovat hyväkuntoisia, vaikkakin jo yli 40 vuotta vanhoja. Toimistotilojen käyttöasteet ovat korkeita. Seurakuntasalit ovat toimivia ja niidenkin käyttö on kohtalaista. Molemmat leirikeskukset ovat remontin tarpeessa. Leirikeskukset ovat käyttämättöminä suurimman osan vuotta, vaikka ne kesällä ovatkin ahkerassa käytössä. Kortesjärven pappila on myynnissä, mutta myyminen tuntuu olevan vaikeaa. Kortesjärven rivitaloa remontoidaan seurakunnan omaan käyttöön ja se tulee korvaamaan nykyiset vuokratilat. Henkilökuntakeskusteluissa tuli esiin mm. seuraavia, kiinteistöihin liittyviä mielipiteitä: - Kiinteistökulut ovat suuremmat kuin muissa samansuuruisissa seurakunnissa keskimäärin kirkossa - Korjausmäärärahat ovat pieniä ja budjetti yhteinen - Tulossa on suuria korjausinvestointeja, jotka lisäävät huomattavasti poistoja ja rasittavat taloutta - Kiinteistöjen kunnossapito tulisi olla suunnitelmallista, selkeästi budjetoitua ja aikataulutettua - Seurakunnan olisi luovuttava oman käytön kannalta tarpeettomista kiinteistöistä sekä asuntoosakkeista ja kohdennettava näistä saadut myyntitulot jäljelle jäävien kiinteistöjen korjauksiin - Kortesjärven pappila voidaan purkaa, ellei sitä saada myytyä - Seurakunnalla on kaksi leirikeskusta. Mahdollisesti riittäisi yksi - Talviaikana kirkkoja voitaisiin jättää kylmäksi ja pitää jumalanpalvelukset seurakuntatalolla - Vahva kökkäkulttuuri pitää säilyttää ja vahvistaa sekä käyttää seurakunnan hyväksi - Siivouskökkä pidetään Alahärmässä, Kortesjärvellä ja Ylihärmässä kaksi kertaa vuodessa. Mukana on n monenikäistä miestä ja naista. Kauhavallakin olisi tarvetta, mutta organisointi vaikeampaa hautausmaiden etäisyyden vuoksi. Kökkä on sosiaalinen tapahtuma, tarjotaan kunnonruoka ja mm. arvontaa. Kökkä voi myös olla tavoittavaa, eli osallistuja voi tulla mukaan muuhunkin toimintaan - Suuri käyttämätön voimavara olisi vuotiaat miehet. Käytännön tekemisen kautta syntyy myös hengellistä keskustelua Seurakunta tänään 2011/HK 8(18)
9 Tietotekniikka ja -verkot Tietotekniikka on pääsääntöisesti ajanmukaista. Kirkon keskitetty järjestelmä on joiltakin osin jo käytössä. Kirkon yhteinen intranet on käytössä seurakuntien, tuomiokapitulien ja kirkkohallituksen toimitiloissa. Henkilöstö- ja taloushallinnon ohjelmistot tulevat myös keskittymään. Sähköposti on pääasiallinen sisäisen tiedotuksen kanava. Katrina-varauskirjaohjelma on paikallinen kalenteriohjelma, jolla voidaan varata tilat ja henkilöt tilaisuuksia, kokouksia ym. varten. Ohjelman avulla muodostetaan myös seurakuntauutiset lehteen. Katriinasta on myös yhteys kotisivuille. Jokainen päivittää Katriinaan itse omat tietonsa, kuten lomat, vapaapäivät jne. Nettisivut sijaitsevat kirkon palvelimella. Sivuja päivitetään aktiivisesti nettiselaimen avulla. Seurakunnan kotisivuilla julkaistuissa blogeissa on kommentointimahdollisuus, mutta kommenttien määrä on ollut pieni. Sosiaalista mediaa käytetään ja kehitetään aktiivisesti nuorisotyössä. Facebookista löytyy myös nuorten aikuisten perustama, vapaaehtoisten ylläpitämä ryhmä. Sosiaalisen median käytöstä voisi löytyä mielenkiintoisia toimintamalleja myös muille työmuodoille. Tiedotus Seurakuntalaisten kommenteista voi havaita, että kaikilla ei ole tietoa seurakunnan erilaisista toimintamuodoista. Kirkollisissa ilmoituksissa seurakunnan toiminta on laajasti esillä, mutta ilmeisesti niiden seuraaminen ei ole kaikille luontevaa, vaan toiminnasta etsitään tietoa mieluummin artikkelien ja mainosten muodossa. Työntekijät ja luottamushenkilöt vastasivat sisäistä ja ulkoista tiedottamista koskeviin kysymyksiin. Vastaajista 59% oli sitä mieltä, että sisäinen tiedottaminen toimii riittävän hyvin. Parantamisen varaa sisäisessä tiedottamisessa löysi 34% vastaajista. Yllä olevassa kaaviossa (kaavio 9) näkyy vastausten alueelliset erot. Seuraavaan kaavioon (kaavio 10) on poimittu muutamia toimenpiteitä, joita luottamushenkilöt ja työntekijät ovat ehdottaneet ulkoisen tiedottamisen parantamiseksi. Vastaajista 37% ehdotti lehtiartikkeleiden lisäämistä. Kaavio 9: Sisäisen tiedottamisen toimivuus seurakunnassa. Kaavio 10: Toimenpiteitä näkyvyyden parantamiseksi. Talous Seurakuntien verotulot ovat valtakunnallisesti olleet laskusuunnassa jo usean vuoden ajan. Siitä huolimatta toimintakulut seurakunnissa ovat lisääntyneet. Tämä suunta näkyy myös seuraavissa kaavioissa (kaavio 11 ja 12), joissa Kauhavan seurakunnan tunnuslukuja on verrattu joidenkin muiden seurakuntien vastaaviin lukuihin. Seurakunta tänään 2011/HK 9(18)
10 Vertailussa Loimaa ja Kurikka ovat lähes samankokoisia liitosseurakuntia (kaavio 13). Näistä Kurikan talous näyttää erittäin hyvältä ja Loimaan huonolta. Loimaalla tosin veroprosentti on vain 1,40, kun se muissa vertailuseurakunnissa on 1,75. Loimaalla on alueseurakunta ja kolme kappeliseurakuntaa. Kirkkorakennuksia on yhteensä kuusi, joista viidessä on jumalanpalvelus joka sunnuntai, Mellilän ja Metsämaan kirkoissa klo 12. Kurikassa on alueseurakunta ja Jurvan kappeliseurakunta. Molemmissa jumalanpalvelus on su klo 10. Kauhavalla on alueseurakunta ja kolme kappeliseurakuntaa. Kirkkorakennuksia on yhteensä neljä. Jokaisessa on jumalanpalvelus yleensä sunnuntaisin klo 10. Vuonna 2008 Loimaan seurakuntaan ei vielä kuulunut Mellilän ja Alastaron kappeleita (vain Metsämaa). Kurikan Kaavio 11: Verotulojen ja toimintakulujen muutokset seurakuntaan ei myöskään vuonna 2008 kuulunut Jurvan kappelia. Kauhavan kohdalla vuoden 2008 tunnusluvut ovat erillisseurakuntien yhteenlaskettuja lukuja. Valtakunnallisesti kustannukset jakautuvat työaloittain keskimäärin seuraavasti: Lapsi- ja nuorisotyö 35,2%, yleinen seurakuntatyö 25,3%, diakonia 11,7%, hautaustoimi 11,2%, musiikki 5,7%, hallinto 4,9%, kiinteistö 0,5% ja muut 6%. Kauhavan seurakunnassa henkilöstökulujen osuus toimintakuluista vuonna 2010 oli noin euroa, eli 62,3 %. Viimeisimmän tilaston mukaan Kauhavan seurakunnalla on keskimääräistä suuremmat toimintakulut. Sen perusteella joitain toimintoja voitaisiin mahdollisesti karsia. Taloutta on katsottava yhä enemmän kokonaisuutena, ei alueittain. Vanhoja seurakuntarajoja on pyrittävä poistamaan. Henkilöstökulut ovat valtakunnallista keskiarvoa. Henkilöstökulut nousevat koko ajan ja verotulot laskevat. Henkilöstökuluja ei enää viiden vuoden tähtäimellä pystytä kattamaan, ellei henkilöstömäärää sopeuteta verotuloihin. Kaavio 12: Vuosikate Hallinnon keskittäminen valtakunnallisesti voi tuoda säästöjä henkilöstökuluihin, mutta ei lyhyellä tähtäimellä. Oletettavasti työn määrä keskitetyssä henkilöstö- ja taloushallinnossa tulee ensimmäisinä vuosina lisääntymään. Uusien, keskitettyjen järjestelmien vuoksi Atk:n käyttö- ja ylläpitokustannukset ovat nousseet ja tulevat edelleen Heta:n myötä nousemaan voimakkaasti. Talouden näkökulmasta väestön muutos ennustaa verotulojen selvää pienenemistä. Toisaalta tulevaisuuden suurin ikäryhmä (60-75-vuotiaat) pitää sisällään merkittävän vapaaehtoistyön potentiaalin. Hyvin organisoituna tämä ryhmä voisi korvata toimintoja, joita niukkenevien resurssien vuoksi joudutaan vähentämään (esim. laitosten hartaudet, nuorten kerhot, remonttityöt yms.). Luottamushenkilöitä ja työntekijöitä pyydettiin arvioimaan erilaisia toimintoja siitä näkökulmasta, että mihin taloudellisia tai henkilöresursseja tulisi lisätä ja mistä niitä mahdollisesti voitaisiin vähentää. Kysymys osoittautui hankalaksi ja arviointi vaikeaksi, myös erilaisten resurssien Kaavio 13: Vertailuseurakuntien jäsenmäärä vuosina 2008 ja hahmottaminen tuntui osalle vastaajista olevan vaikeaa. Seuraavassa taulukossa (taulukko 3) on lueteltu niitä toimintoja, joihin esitettiin eniten muutoksia. Luvut osoittavat, kuinka monta prosenttia vastaajista esitti kyseistä muutosta. Vastaajia oli yhteensä 59. Seurakunta tänään 2011/HK 10(18)
11 HENKILÖ- RESURSSIT HENKILÖ- RESURSSIT TALOUDEL- LISET TALOUDEL- LISET Lisätään % Vähennetään % Lisätään % Vähennetään % nuoret aikuiset 37 kinkerit 29 nuoret aikuiset 29 kinkerit 15 aikuisten ryhmät 36 kiinteistöt 17 aikuisten ryhmät 25 kiinteistöt 14 sielunhoito 32 lähetystyö 12 nuorten toiminta 24 jumalanpalvelus 8 pyhäkoulu 32 jumalanpalvelus 10 diakoniatyö 22 retket 7 muut tapahtumat 29 hartaudet 10 retket 20 pyhäkoulu 7 diakoniatyö 25 yhteinen hallinto 8 lasten kerhot 19 kirpputori 7 tiedotus 25 pyhäkoulu 7 pyhäkoulu 19 yhteinen hallinto 7 nuorten toiminta 24 aikuisten ryhmät 7 sielunhoito 17 seurat 5 jumalanpalvelus 22 Ylihärmän kappeli 7 muut tapahtumat 14 hartaudet 5 lasten kerhot 22 seurat 5 kiinteistöt 14 leirit 5 kuorot ja musiikki 22 kirpputori 5 seurat ja leirit 12 lähetystyö 5 Taulukko 3: Luottamushenkilöiden ja työntekijöiden näkemys resurssien uudelleen kohdentamisesta. Resursseja halutaan vähentää eniten kinkereistä. Aikuisten ryhmiin ja nuorten aikuisten toimintaan halutaan lisätä resursseja. Pyhäkoulut ja jumalanpalvelukset jakavat mielipiteitä, resursseja haluttaisiin sekä lisätä että vähentää. Kokonaisuudessa vastaajat ovat valmiita lisäämään resursseja huomattavasti enemmän kuin vähentämään niitä. Nykyisessä taloudellisessa tilanteessa tämä olisi kuitenkin kestämätöntä. Henkilökunta Koko kirkon jäsenten määrä on pudonnut viime vuosina huomattavasti, mutta henkilökunnan määrä ei ole seurannut samaa kehitystä. Vuodesta 2006 vuoteen 2010 jäsenmäärä koko kirkossa on pudonnut 3,4%. Kirkon palveluksessa olevien työntekijöiden määrä samana aikana on lisääntynyt 0,2 %. Henkilökuntaa on seurakunnissa lisätty viimeisen 35 vuoden aikana peräti 92,5%. Viimeisimmät vuodet lisäys on tosin ollut hyvin vähäistä. Tehtäväaloittain tarkasteltuna puolet kirkon koko vuosityövoimasta työskentelee seurakuntatyössä. Seurakuntatyön tehtäväalaan kuuluvat papisto, lehtorit, kirkkomuusikot, diakonia-, nuoriso- ja lapsityöntekijät. Kauhavan seurakunnan vakinaisesta henkilökunnasta vuonna 2010 seurakuntatyössä oli 61% (koko kirkko 53%), hallinnossa 17% (16%), hautausmaatyössä 6% (12%)sekä kiinteistö- ja kirkonpalvelussa 16% (19%). Henkilökunnan määrää arvioitaessa voidaan tehdä vertailuja samantyylisiin seurakuntiin. Tässä tapauksessa vertailuseurakuntina on käytetty Kurikkaa ja Loimaata, joista Loimaa on väkimäärältään ja rakenteeltaan hyvin lähellä Kauhavan seurakuntaa. Seuraavaan taulukoon (taulukko 4) on poimittu työntekijämääriä kunkin seurakunnan nettisivuilta. Vain Kauhavalla on päätoiminen lähetyssihteeri. Kurikassa lähetystyötä hoitaa nuorisotyöntekijä ja Loimaalla lapsityöntekijä. papit kanttorit diakoniatyö lähetystyö nuorisotyö lapsityö Hallinto ja toimisto kiinteistö Kauhava Loimaa Kurikka Taulukko 4:Vertailuseurakuntien työntekijämääriä työaloittain. Henkilökunnan kokonaismäärä ei yllä olevassa taulukossa välttämättä ole oikea, mutta vertailu antaa kuitenkin jonkinlaista suuntaa. Seuraavassa taulukossa (taulukko 5) olevat henkilöstömäärät on poimittu kirkon tilastoista vuodelta Kauhavalla on jonkin verran enemmän henkilökuntaa kuin samankokoisissa vertailuseurakunnissa. Loimaan seurakuntaan verrattuna Kauhavalla on 25% enemmän vakinaista henkilökuntaa seurakuntatyössä. Loimaalla hautausmaiden hoito on ulkoistettu, mikä selittää suuren eron koko henkilöstön määrässä. Seurakunta tänään 2011/HK 11(18)
12 Kirkon palvelukseen väestö vakinaiset koko henkilöstö hakeutuu yhä enemmän 2010 kaikki srk-työ kaikki srk-työ naisia. Seurakuntatyössä tarvitaan kuitenkin sekä Kauhava miehiä että naisia. Kurikka Koko kirkon työntekijöistä peräti 71% on naisia. Lapua Loimaa Kauhavan seurakunnassa Seinäjoki luku on vieläkin suurempi Taulukko 5:Seurakuntien henkilöstöt vuonna ,5%. Vakinaisista työntekijöistä vuonna 2010 oli naisia 38 ja miehiä 13. Työntekijöiden keski-ikä oli 48,7 vuotta. Seuraavissa kaavioissa näkyy vakinaisen henkilöstön ikäjakauma koko kirkossa (kaavio 14) ja Kauhavan seurakunnassa (kaavio 15) vuonna Kaaviot näyttävät erilaisilta, mutta suurempia ryhmiä tarkasteltaessa ikäjakauma on melko samanlainen. Kauhavan seurakunnan henkilöstöstä yli 50-vuotiaita oli 55% (koko kirkko 52%), vuotiaita 43% (43%) ja alle 30-vuotiaita 2% (5%). Henkilökunnan määrää voidaan vertailla myös suhteessa seurakuntalaisten määrään. Seuraavalla sivulla olevissa kaavioissa (kaavio 16 ja 17) on sama asia esitetty kahdella tavalla. Seurakuntalaisten määrä yhtä työntekijää kohti on seurakuntatyössä Kauhavalla selkeästi pienempi kuin Loimaalla ja Lapualla. Toisinpäin katsottuna henkilökunnan määrää tuhatta seurakuntalaista kohti on Kaavio 14: Koko kirkon vakinaisen henkilöstön ikäjakauma Kauhavalla suurempi kuin Loimaalla ja Kurikassa, mutta pienempi kuin Lapualla ja Seinäjoella. Kaavio 15: Kauhavan seurakunnan vakinaisen henkilöstön ikäjakauma vuonna Seurakunta tänään 2011/HK 12(18)
13 Kaavio 16: Seurakuntalaisten määrä yhtä työntekijää kohti. Kaavio 17: Työntekijöiden määrä tuhatta seurakuntalaista kohti. Työntekijäryhmien kokouksissa keskusteltiin mm. henkilökunnan määrään liittyvistä aiheista: Henkilökuntaa voidaan vähentää eläköitymisen myötä, mutta se on ilmeisesti liian hidas tie. Toinen esillä ollut vaihtoehto on hautausmaatöiden ulkoistaminen. Kiinteistötyöntekijät arvelivat, että seurakuntalaiset mieltävät myös heidät seurakunnan edustajiksi. Kiinteistötyöntekijä voi olla jollekin seurakuntalaiselle ainut kontakti seurakuntaan. Sielunhoidon tyyppisiä keskusteluja käydään arjen kohtaamisissa. Tämä yhteys voisi katketa ulkoistuksessa. Alue- ja kappeliseurakuntien toimintojen yhdistäminen ja henkilökunnan liikkuvuuden lisääminen mahdollistaisivat resurssien tehokkaamman käytön. Kokouksissa keskusteltiin myös vastuukysymyksistä. Henkilökunnalla saattaa olla virheellisiä kuvia organisaation rakenteesta ja vastuun jakautumisesta. Sen vuoksi tulisi selkeästi määritellä mistä asioista kukin vastaa. Tämä ei tarkoita sitä, että vastuuhenkilö tekisi päätöksiä yksin. Vastuu ja valtuudet tulee myös olla tasapainossa. Keskustelua herättivät mm. seuraavat kysymykset: Miten päätöksenteko jakautuu kappalaisten, työalavastaavien ja koordinaattoreiden kesken? Mikä on koordinaattorin rooli suhteessa työalavastaavaan? Kun työalat ovat itsejohtoisia tiimejä, voidaan tehdä sitä, mikä on kivaa. Tällöin ei välttämättä oteta huomioon todellista tarvetta eikä seurakuntatyön kokonaisuutta. Työntekijöille osoitetussa kyselyssä pyydettiin arvioimaan työajan jakautumista. Kysymys oli huonosti ohjeistettu ja epätäsmällinen. Tämän vuoksi vastaaminen osoittautui hankalaksi. Työaika pyydettiin jakamaan yleisiin tehtäviin ja oman alan tehtäviin. Yleisten tehtävien osalta kyselyyn vastanneiden työntekijöiden työaika jakaantui seuraavasti: - suunnittelu ja valmistelu 21% - oman hengellisen elämän rakentaminen 2% - hallinnolliset tehtävät 9% - kokoukset 7% - matkat 3% - seurakuntalaisten henkilökohtainen tapaaminen 12% - sielunhoito 5% Seurakunta tänään 2011/HK 13(18)
14 Vastaajista 19% oli pappeja, 16% lapsityössä, 16% hallinto- ja toimistotyössä, 9% nuorisotyössä, 9% diakoniatyössä, 6% lähetystyössä ja 3% musiikkityössä. Lähes neljännes (22%) vastaajista ei ilmoittanut nimeään, joten heidän osaltaan työala jätettiin määrittelemättä. Vastaajista 47% oli sitä mieltä, että työajan jakautumista pitäisi jollain tavalla muuttaa. Seurakuntalaisten kommenteista tulee selvästi ilmi, että seurakunnan työntekijöitä arvostetaan. Heidän työtään pidetään vaativana ja raskaana. Useissa kommenteissa todettiin mm. tähän tapaan: Teette kaikki hyvää ja arvokasta työtä. Jaksamista työhön. tai Olen tyytyväinen, ihania työntekijöitä, ja en näe puutteita seurakunnan tarjonnassa. Kommenttien perusteella voidaan todeta, että Kauhavan seurakunnan vahvuutena on seurakuntalaisten palvelemiseen sitoutunut henkilökunta, joka tekee työtään täydellä sydämellä. Tämän kaltaisessa työssä voi kuitenkin olla vaarana uupuminen, ellei tunnisteta omia voimavaroja, eikä osata ottaa etäisyyttä työhön vapaa-aikana. Voimakkaasti sitoutuneen henkilöstön heikkoutena voi toisaalta olla liian vahva segmentoituminen, jolloin nähdään vain oman työalan ja alueen tarpeet, eikä oteta huomioon seurakuntatyön kokonaisuutta. Vapaaehtoistyö Taloudellisten mahdollisuuksien vähentyessä huomio kiinnittyy yhä enemmän vapaaehtoistyöhön. Seurakuntalaisilta kysyttiin heidän halukkuudestaan osallistua vapaaehtoistoimintaan. Myös luottamushenkilöiltä kysyttiin, minkälaiseen vapaaehtoistoimintaan he osallistuvat. Vastaajista vapaaehtoistoiminnassa on tällä hetkellä mukana seurakuntalaisista 32% ja luottamushenkilöistä 89%. Seurakuntalaisista vapaaehtoistyöstä on kiinnostunut Kauhavalla 90, Kortesjärvellä 41, Ylihärmässä 38 ja Alahärmässä 36 vastaajaa. Vapaaehtoisten rekisteri koottiin niistä vastaajista, jotka ilmoittivat yhteystietonsa. Rekisteriä tulisi keskitetysti täydentää ja päivittää. Luottamushenkilöiltä ja työntekijöiltä kysyttiin heidän näkemystään vapaaehtoisten tarpeesta. Yllä olevassa kaaviossa (kaavio 18) näkyy molempien ryhmien vastaukset alueittain. Kauhavalla ja Ylihärmässä n. 60% vastaajista oli sitä mieltä, että vapaaehtoisia tarvitaan lisää. Alahärmässä yli puolet vastaajista oli sitä mieltä, että vapaaehtoisia on jo riittävästi. Kaavio 18: Luottamushenkilöiden ja työntekijöiden näkemys vapaaehtoisten tarpeesta. Kaavio 19: Seurakuntalaisten osallistuminen ja kiinnostus vapaaehtoistyöhön. Seurakunta tänään 2011/HK 14(18)
15 Seurakuntalaiset ovat kiinnostuneita erilaisista vapaaehtoistyön muodoista. Vastauksista voi päätellä että seurakunnalla on merkittävä vapaaehtoistyön potentiaali, vaikka sama vastaaja voikin olla kiinnostunut useammasta toimintamuodosta. Edellisellä sivulla olevasta kaaviosta (kaavio 19) näkyy seurakuntalaisten kiinnostus erilaisiin vapaaehtoistyön muotoihin. Vastausten mukaan esim. tapahtumien tarjoilujen järjestämisessä olisi yli 70:nen vapaaehtoisen käyttämätön potentiaali. 3. Sidosryhmät Seurakunnan toimintaan vaikuttavat useat erityyppiset sidosryhmät. Kauhavan seurakunnalla on yhteistyötä monien eri tahojen kanssa. Yhteiskristillinen toiminta on vilkasta ja ilmeisen mutkatonta. Vapaaseurakunnan ja Helluntaiseurakunnan kanssa suunnitellaan ja toteutetaan mm. rukoustapahtumia, naistenpäiviä sekä hyvin suosittuja Kid s Action tapahtumia. Yhteistyö kaupungin kanssa on myös vilkasta. Kulttuuritoimen kanssa toteutetaan mm. korkealuokkaisia konsertteja, ja koulut ottavat mielellään vastaan vierailijoita seurakunnasta. Yhdistysten ja järjestöjen kanssa tehdään yhteistyötä mm. kirkkopyhien muodossa. Erityisesti Kortesjärven alueella kylätoiminta on vilkasta. Kauhavalla ja lähialueilla on useita melko aktiivisesti toimivia herätysliikkeitä. Tämä näkyy erityisesti seuratoimintana ja laitosvierailujen muodossa. Strategiatyön puitteissa on keskusteltu myös sidosryhmien kanssa. Kommentteja on saatu mm. usealta Kaksineuvoisen yksiköltä, Järvilakeuden kansalaisopistolta ja Komiat-lehdeltä. Kaikki vastaajat pitivät yhteistyötä seurakunnan kanssa tärkeänä. Enemmän toivottiin henkilökohtaisia kontakteja ja yhteistä suunnittelua, erityisesti silloin kun kohderyhmät ovat samoja. Kaikilla vastaajilla ei ollut selkeää kuvaa seurakunnan tarjoamista palveluista. Vastaajien mielestä yhteistyötä olisi mahdollista vielä lisätä. Voitaisiin selvittää, kuinka seurakunnan vajaakäytöllä olevat tilat vastaisivat Kaksinneuvoisen tai muiden sidosryhmien tarpeisiin. Koulujen, musiikkiopiston ja kansalaisopiston ryhmiä voitaisiin käyttää avustajina jumalanpalveluksissa. Koulutusta ja työnohjausta voitaisiin järjestää yhteistyössä Kaksineuvoisen kanssa esim. lasten, nuorten ja erityisryhmien kanssa työskenteleville. Seurakunnan toiminnasta, työmuodoista ja työntekijöistä voisi olla aiheellista tiedottaa sidosryhmille nykyistä aktiivisemmin. 4. SWOT - analyysi Strategiatyössä pohditaan tulevaisuuden suuntaviivoja. Apuna voidaan käyttää SWOT-analyysiä, eli nelikenttää, johon kirjataan sisäiset vahvuudet ja heikkoudet sekä ulkoiset mahdollisuudet ja uhat. Kauhavan seurakunnalla, samoin kuin koko kirkolla on edessään haasteelliset ajat. Uhkana on entistä nopeampi verotulojen väheneminen. Tässä tilanteessa suurin uhka on hidas reagointi. Nopealla reagoinnilla ja rakenteiden muuttamisella voidaan välttää syvään ahdinkoon joutuminen. Taloudellisen tilanteen heikkeneminen voikin olla enemmän mahdollisuus kuin uhka. Ulkoisia mahdollisuuksia ja uhkakuvia pohdittaessa on syytä kuunnella hiljaisia viestejä, jotka ennakoivat pitkän aikavälin muutoksia. Kahtiajakautuminen näyttäisi voimistuvan. Toisaalta itsekkyys, oman edun tavoittelu ja raakuus lisääntyvät, toisaalta taas syvä huoli luonnosta ja lähimmäisten hädästä myös lisääntyvät. Seurakunta voi toimintaansa suuntaamalla luoda otolliset puitteet halutun kaltaisen kehityksen vahvistamiselle. Yksilökeskeisyys on tällä vuosituhannella voimakkaasti lisääntynyt. Kuitenkin viime vuosina on vieläkin voimakkaammin lisääntynyt uusi yhteisöllisyys. Sosiaalinen media on tehnyt tämän mahdolliseksi ja helpoksi. Toisaalta uusi yhteisöllisyys ei ole kovinkaan pysyvää vaan enemmänkin projektiluoteista. Tämä voisi olla hyvä mahdollisuus uudistaa esim. diakoniatyön ja lähetystyön iäkästä kannattajajoukkoa. Voidaan esim. luoda facebook-ryhmiä joitain konkreettisia avustushankkeita varten. Työntekijäryhmien kokouksissa keskusteltiin seurakunnan tämän hetken vahvuuksista ja kehittämiskohteista sekä tulevaisuuden mahdollisuuksista ja uhkakuvista. Näkemyksiä pyydettiin myös strategiatyöryhmän jäseniltä. Seurakunta tänään 2011/HK 15(18)
16 Seuraavaan luetteloon on poimittu kaikille työaloille yhteisiä näkemyksiä. Monet olivat huolissaan seurakunnan yhtenäisyydestä. Pelätään ettei todellista yhteistä Kauhavan seurakuntaa synny. Talouden taantuma ja jäsenkato olivat myös monen huolenaiheena. Vahvuuksia - Henkilökunta on työhönsä ja seurakuntalaisten palvelemiseen sitoutunutta, ammattitaitoista ja joustavaa - Yhteisöllisyys sekä yhteisvastuun ja talkootyön perinne on alueella vielä voimakasta - Seurakuntalaisilla ja sidosryhmillä on myönteinen asenne seurakuntatyötä kohtaan - Toiminnassa näkyy ennakkoluulottomuus, rohkeus, erilaisuuden hyväksyminen ja osittain myös muutoshalukkuus - Toimitiloja ja toimintaa on riittävästi Heikkouksia tai kehittämiskohteita - Yhden yhteisen seurakunnan todellisuutta ei ole sisäistetty, yhteinen työnäky on vielä hämärä - Muutosvastarinta, vanhoista rutiineista ja perinteistä pidetään tiukasti kiinni - Työntekijäkeskeisyys, ei nähdä vapaaehtoistyön mahdollisuuksia, ei riittävästi oteta luottamushenkilöitä ja seurakuntalaisia mukaan seurakunnalliseen toimintaan ja sen suunnitteluun - Organisaatiokysymyksissä on epäselvyyttä, vastuiden ja valtuuksien määrittely ei ole selkeä tai se tiedostetaan heikosti - Tiedon kulku työalojen välillä ontuu, ulkoinen tiedottaminen on kallista mutta osin tehotonta Mahdollisuuksia - Rohkea evankeliumin julistaminen kaikessa toiminnassa ja ihmisten kohtaamisissa - Rakenteiden ja toiminnan uudistaminen huomioiden seurakuntalaisten odotukset - Työntekijöiden erilaisten vahvuuksien ja osaamisen käyttäminen yli työalojen ja yli aluerajojen - Jumalanpalvelusten monipuolistaminen, vaihtoehtojen tarjoaminen, kehittäminen koko perheen tapahtumaksi - Uusien teknisten mahdollisuuksien ja sosiaalisen median käyttö seurakuntalaisten tavoittamisessa, vapaaehtoistyön organisoinnissa ja varojen keruussa Uhkakuvia - Yhteisen Kauhavan seurakunnan rakentaminen ei edisty - Jäsenkato ja verotulojen väheneminen, sekä työntekijämäärä suhteessa pieneneviin ikäluokkiin - Rekrytointivaikeudet, kiinnostus kirkon ja seurakunnan työhön laantuu, hiljainen tieto katoaa rakennemuutoksissa - Yhteiskunta muuttuu entistä kielteisemmäksi hengellisille asioille, seurakunta nähdään vain sosiaalipalvelujen tuottajana - Kuntaliitosten myötä mukaan tulevat heikon talouden seurakunnat, liian suurten ja toimimattomien yhteisöjen syntyminen Liitteet - Muutosehdotuksia / Liite1_muutosehdotuksia.pdf - Kommentteja luottamushenkilöiltä ja työntekijöiltä / Liite2_kommentteja.pdf - Perusteluja resurssimuutoksille / Liite3_perusteluja.pdf - Sidosryhmäkommentteja / Liite4_sidosryhmiä.pdf - Työntekijäkokousten kommentteja / Liite5_työntekijäkokoukset.pdf - Swot-analyysin kommentteja / Liite6_swotkooste.pdf - Kyselykaavake seurakuntalaisille / Liite7_kysely_seurakuntalaisille.pdf - Kyselykaavake luottamushenkilöille / Liite8_kysely_luottamushenkilöille.pdf - Kyselykaavake työntekijöille / Liite9_kysely_henkilökunnalle.pdf Seurakunta tänään 2011/HK 16(18)
17 I Kauhavan seurakunnan suunta vuosille Seurakunta elää hengellistä elämää Hengellisen elämän hoitaminen on seurakunnan ydintehtävä. Sen tulee olla läsnä kaikessa toiminnassa. Raamatun käyttö ja opetus on toiminnan perusta. Jumalanpalveluselämässä on monia mahdollisuuksia. Se on edelleen seurakunnan toiminnassa erityisasemassa kokoamalla joka sunnuntai sanan ääreen eri-ikäisiä seurakuntalaisia. Jumalanpalveluselämää voidaan rikastuttaa etsimällä yhteisöllisyyttä, järjestämällä kutsujumalanpalveluksia sekä suunnittelemalla jumalanpalveluksia päättäväisemmin. Vastuussa mukanaolevien määrää tulee lisätä (muut työntekijät pappien ja kanttorien lisäksi, seurakuntalaiset). Sunnuntaiaamun messut ja sanajumalanpalvelukset vaihtelevat ja niitä voidaan pitää eri aikoina. Erilaisia jumalanpalveluksia järjestetään säännöllisemmin sunnuntaisin iltapäivällä tai illalla. Musiikin merkitys on suuri kaikilla työaloilla. 2. Seurakunnan usko näkyy Jumalanpalveluselämä, kirkolliset toimitukset, lapsi-ja nuorisotyö, kerhotoiminta, kuorotoiminta, pienryhmät, sielunhoito, perhetyö, leirit, retket, työntekijöiden vierailut yms tuo seurakunnan ja uskon ihmisten arkeen, juhlaan ja menetyksiin Seurakunnan työntekijällä on tärkeä tehtävä rohkaista seurakuntalaisia puhumaan uskostaan sekä kuunnella heitä Diakoniatoiminnassa kohdataan ihmisen hätä laajimmin. Avun tarve kasvaa. Lähetystyö on koko seurakunnan toimintaa. Alueja kappelikohtaiset nimikkosopimukset pidetään edelleen voimassa. Kirkon Ulkomaanavulle kohdennetaan talousarviovaroja, koska KU:n kautta seurakuntalaiset ovat mukana auttamassa maailman hädänalaisia. Seurakunnan suunta /SR 17(18)
18 I 3. Seurakunnan jäsenyys on mielekästä Seurakunnan toiminnan laatu pidetään korkealla. Annetaan tilaa ja rohkaisua erilaisille ajatuksille ja mielipiteille. Seurakuntaan muuttavien kohdalla uudistetaan toimintamallia. Työntekijäkeskeisestä toimintatavasta pyritään pois. Vapaaehtoisuus on suuri mahdollisuus. Suunnittelun ja päätösten kautta tuetaan vapaaehtoisten toimintaa. 4. Seurakunta tavoittaa Kirkolliset ilmoitukset näkyvät viikottain lehdissä ja seurakunnan kotisivulla Niiden sisältöä ja ulkoasua pohditaan. Vältetään moninkertaista ilmoittelua. Seurakunnan verkkosivujen sisältöä jatkuvasti kehitetään. Viestit ja uutiset pidetään sisällöllisesti laadukkaina. Paikallislehtiin pidetään yhteyttä. Työntekijät näkyvät teillä ja toreilla entistä enemmän. Sosiaaliset mediat (esim. facebook) otetaan yhä enemmän käyttöön yhtenä kanavana ilmoittelussa. 5. Seurakunta toimii resurssien mukaan Talous kiristyy ikääntymisen ja seurakunnan jäsenmäärän vähenemisen johdosta. Henkilöstömäärä ja toiminta sopeutetaan tuloihin. Kiinteistöistä laaditaan korjaussuunnitelma. Kunnossapidossa keskitytään toiminnan kannalta tarpeellisiin kiinteistöihin. Taloutta katsotaan koko seurakunnan kannalta. KAUHAVAN SEURAKUNNAN TOIMINTA TUKEE JUMALAN KOHTAAMISTA HILJAISUUTTA ARJEN JAKSAMISTA SYNNYTTÄÄ VAPAUTTA JA ILOA Seurakunnan suunta /SR 18(18)
Tulevaisuussuunnitelma 2020
Tulevaisuussuunnitelma 2020 Muhoksen seurakunta Alkusanat Kirkkohallitus asetti 25.10.2005 työryhmän tekemään ehdotuksia seurakuntien yhteistoiminnan edistämiseksi. Seurakuntarakennetyöryhmän raportin
Kohti vuotta Nakkilan seurakunnan strategia
Kohti vuotta 2020 Nakkilan seurakunnan strategia Mitä on strategia? Alun perin armeijan termi Strategia = tapa päästä päämäärään Strategian peruskysymyksiä ovat: -Mistä ja minne? -Millaista tietä? -Millaisin
Talousarvio: Seurakuntaneuvostoon kuuluu kymmenen jäsentä puheenjohtajan lisäksi ja sihteeri.
206 KÄLVIÄN SEURAKUNTA TOIMINTASUUNNITELMA 2016 026101 SEURAKUNTANEUVOSTO Johtaa kirkkolainsäädännön mukaisesti seurakunnan toimintaa, edistää hengellistä elämää ja toimia seurakunnan perustehtävän toteuttamiseksi